Diari Oficial de la Generalitat Valenciana


Sumari del DOGV 5313, del 28-07-2006 (2006/8161)

Bases generals de selecció del personal al servici de les entitats locals de la Comunitat Valenciana.
-----------------------------------------------------------------------------------------------------

### Dades del document

Número de DOGV
:   5313

Data del DOGV
:   28-07-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/8161


Data del document
:   05-06-2006

Organisme emissor
:   Ajuntament d'Almoradí

Tipus de document
:   Convocatòria

Descriptors 

:   * Almoradí
    * administració local
    * concurs administratiu
    * procediment administratiu

Bases generals de selecció del personal al servici de les entitats locals de la Comunitat Valenciana. [2006/M8161]  
Per Decret d'Alcaldia, de data 18 de maig de 2006, s'ha aprovat l'assumpció parcial de les bases generals de selecció del personal al servici de les entitats locals de la Comunitat Valenciana. Per mitjà del present edicte s'exposa al públic el text íntegre d'estes que a continuació es transcriu literalment:  
«Decret d'Alcaldia. Per mitjà de la Resolució de 14 de novembre de 2005, i corresponent correcció d'errades, per Resolució de 27 de febrer de 2006, del director general d'Administració Local de la Conselleria de Justícia, Interior i Administracions Públiques de la Generalitat Valenciana, s'ordena publicar un text de bases generals de selecció del personal al servici de les entitats locals de la Comunitat Valenciana, que va ser publicada en el Diari Oficial de la Generalitat número 5.155, de data 15.12.2005 i en el Butlletí Oficial de la Província d'Alacant número 107, de data 12.05.2006.  
Que tal centre directiu, per mitjà de la resolució al·ludida, proposa a les entitats locals de la Comunitat Valenciana que els processos selectius s'articulen en dos fases simultànies o successives: 1) aprovar les bases generals que han de regir totes les convocatòries de selecció de personal de les entitats locals; 2) aprovar les bases específiques de cada convocatòria.  
Vista l'oportunitat d'escometre una reforma en els processos selectius successius, racionalitzant i simplificant la dita gestió, resolc:  
Primer  
Assumir com a pròpies, i de forma parcial, les bases generals de selecció del personal al servici de les entitats locals de la Comunitat Valenciana indicades, i poder així substituir la publicació d'estes i remetre's en els seus respectius acords i anuncis a la present resolució, i a les modificacions aprovades.  
Segon. Les dites modificacions són les següents:  
a) Suprimir la base 7.3 (.Totes les proves podran realitzar-se indistintament en valencià o castellà, a elecció de l'aspirant.).  
b) Modificar la base 9.1.4, suprimint el paràgraf .Si en el desenvolupament dels exercicis, l'aspirant deixa d'exposar algun tema o és qualificat amb zero en algun d'ells, es considerarà que no ha superat la prova corresponent.. Així mateix, per la qual cosa el text de la base 9.1.4. queda redactat així: .Si el tribunal apreciara deficiències notòries en l'actuació de l'aspirant, el president podrà invitar-lo perquè desistisca de continuar l'exercici..  
Tercer  
Completar les dites bases per a cada convocatòria per bases específiques, que regiran en tot el que no regulen les bases generals. Les bases específiques contindran únicament els elements necessaris per al desenvolupament de cada prova selectiva i es remetran, en aspectes de general aplicació i de gestió, a les bases generals (...)»  
Almoradí, 5 de juny de 2006.. L'alcalde: Antonio Ángel Hurtado Roca.  
 Ajuntament de Castelló de la Plana